**projektas**

**reg. Nr. T-227**

**2.22.darbotvarkės klausimas**

**Pasvalio rajono savivaldybės taryba**

**Sprendimas**

DĖL lėšų skyrimo iš pasvalio rajono savivaldybės biudžeto sveikatos apsaugos politikos įgyvendinimo ir sporto programos pagal priemonę „nevyriausybinių kūno kultūros ir sporto organizacijų, viešųjų įstaigų profesionalaus sporto projektams finansuoti“

2021 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Pasvalio rajono nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti tvarkos aprašo, patvirtinto Pasvalio rajono savivaldybės tarybos 2017 m. gruodžio 20 d. sprendimu Nr. T1-286 ,,Dėl Pasvalio rajono nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti tvarkos aprašo patvirtinimo“ (su visais aktualiais pakeitimais), 2, 3, 11, 17, 20 punktais, atsižvelgdama į Pasvalio rajono savivaldybės tarybos 2021 m. spalio 29 d. sprendimo Nr. T1-202 ,,Dėl pritarimo papildomų lėšų skyrimui“ 1.1 papunktį, bei į Visuomeninės sporto tarybos 2021 m. lapkričio 9 d. posėdžio protokolą Nr. TSP-4, Pasvalio rajono savivaldybės taryba nusprendžia:

1. Skirti VšĮ ,,SSK“ 100 000,00 eurų iš Pasvalio rajono savivaldybės biudžeto Sveikatos apsaugos politikos įgyvendinimo ir sporto programos pagal priemonę 09.02.01.02.06 ,,Nevyriausybinių kūno kultūros ir sporto organizacijų, viešųjų įstaigų profesionalaus sporto projektams finansuoti“.

2. Įgalioti Pasvalio rajono savivaldybės administracijos direktorių teisės aktų nustatyta tvarka pasirašyti sutartį.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

vyriausiasis specialistas

Rimantas Savickas

2021 -11-09 tel. 8 658 34 202

Suderinta DVS Nr. RTS-237

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| dėl lėšų skyrimo iš pasvalio rajono savivaldybės biudžeto sveikatos apsaugos politikos įgyvendinimo ir sporto programos pagal priemonę „nevyriausybinių kūno kultūros ir sporto organizacijų, viešųjų įstaigų profesionalaus sporto projektams finansuoti“ |

**2021-11-09**

Pasvalys

1. **Problemos esmė.**

Vadovaujantis Pasvalio rajono nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti tvarkos aprašu, patvirtintu Savivaldybės tarybos 2017 m. gruodžio 20 d. sprendimu Nr. T1-286 ,,Dėl Pasvalio rajono nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti tvarkos aprašo patvirtinimo“ (su visais aktualiais pakeitimais) 2, 3, 11, 13, 17, 20 punktais ir atsižvelgiant į 2021 m. spalio 29 d. Pasvalio rajono savivaldybės tarybos sprendimą Nr. T1-202 ,,Dėl pritarimo papildomų lėšų skyrimui“, į Pasvalio rajono savivaldybės tarybos sprendimą, kuriuo atitinkamai pakeistas Pasvalio rajono savivaldybės 2021 metų biudžetas, patvirtintas Pasvalio rajono savivaldybės tarybos 2021 m. vasario 24 d. sprendimu Nr. T1-24 „Dėl Pasvalio rajono savivaldybės 2021 metų biudžeto patvirtinimo“ (su visais aktualiais pakeitimais), į Visuomeninės sporto tarybos 2021 m. lapkričio 9 d. posėdžio protokolą Nr. TSP-4, VšĮ ,,SSK“ krepšinio komandai ,,Pieno žvaigždės“ siūloma skirti 100 tūkst. eurų iš Pasvalio rajono savivaldybės biudžeto Sveikatos apsaugos politikos įgyvendinimo ir sporto programos pagal priemonę 09.02.01.02.06 ,,Nevyriausybinių kūno kultūros ir sporto organizacijų, viešųjų įstaigų profesionalaus sporto projektams finansuoti“.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

1. **Skaičiavimai, išlaidų sąmatos, finansavimo šaltiniai.**

Finansavimas skiriamas iš Savivaldybės biudžeto lėšų.

1. **Numatomo teisinio reguliavimo poveikio vertinimo rezultatai, galimos neigiamos.**

**priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

**-**

**6. Sprendimo projekto iniciatoriai.**

Visuomeninė sporto taryba.

1. **Sprendimo projekto rengimo metu gauti specialistų vertinimai ir išvados.**

**-**

PRIDEDAMA. Visuomeninės sporto tarybos 2021 m. lapkričio 9 d. posėdžio protokolas Nr. TSP-4.

Švietimo ir sporto skyriaus vyriausiasis specialistas Rimantas Savickas

**VISUOMENINĖ SPORTO TARYBA**

**POSĖDŽIO PROTOKOLAS**

2021-11-09 Nr. TSP-4

Pasvalys

Posėdis įvyko 2021 m. lapkričio 9 d. 15.00-15.30 val. nuotoliniu būdu zoom platformoje.

Posėdžio pirmininkas - Visuomeninės sporto tarybos pirmininkas Šarūnas Varna.

Posėdžio sekretorius – Visuomeninės sporto tarybos narys Rimantas Savickas.

Dalyvavo Visuomeninės sporto tarybos nariai: Šarūnas Varna, Vilhelminas Janušonis, Rasa Balčiauskienė, Gediminas Žardeckas, Vygintas Ilgutis, Antanas Kairys, Rimantas Savickas.

Nedalyvavo: Remigijus Janušis, Antanas Liubinas – nedalyvavimo priežastis neaiški.

Kvorumas yra, dalyvavo 7 (septyni) iš 9 (devynių) Visuomeninės sporto tarybos narių.

DARBOTVARKĖ:

Dėl lėšų skyrimo VšĮ ,,SSK“ krepšinio komandai ,,Pieno Žvaigždės“.

SVARSTYTA:

Lėšų skyrimas VšĮ ,,SSK“ krepšinio komandai ,,Pieno Žvaigždės“.

Visuomeninės sporto tarybos pirmininkas Šarūnas Varna informavo Visuomeninės sporto tarybos narius, kad 2021 m. spalio 29 d. Pasvalio rajono savivaldybės tarybos sprendimu Nr. T1-202 yra skirta papildomos lėšos 100 tūkst. eurų priemonei 09.02.01.02.06. ,,Nevyriausybinių kūno kultūros ir sporto organizacijų, viešųjų įstaigų profesionalaus sporto projektams finansuoti“. VšĮ ,,SSK“ vyrų krepšinio komanda ,,Pieno Žvaigždės“ 2020 m. gruodžio 22 d. paraiškoje Nr. ARS-J-1573 ,,Finansavimui gauti iš savivaldybės biudžeto lėšų“ prašė 168 tūkst. eurų. 2021 m. kovo 31 d. sprendimu Nr. T1-60 ,,Dėl lėšų skyrimo iš Pasvalio rajono savivaldybės biudžeto sveikatos apsaugos politikos įgyvendinimo ir sporto programos pagal priemonę ,,Nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti“ , buvo skirta 40 tūkst. eurų. Reikia nutarti dėl papildomų lėšų skyrimo VšĮ ,,SSK“ vyrų krepšinio komandai ,,Pieno Žvaigždės“. Dar noriu informuoti, kad buvau sutikęs vyrų rankinio komandos ,,Rankininkas“ vadovą ir jis taip pat prašė papildomai skirti lėšų.

Visuomeninės sporto tarybos narė Rasa Balčiauskienė pasitikslino, ar prašoma skirti papildomą finansavimą pagal anksčiau, 2020 m. gruodžio mėn., pateiktą paraišką, ir papildomos paraiškos nebuvo teiktos.

Visuomeninės sporto tarybos pirmininkas Šarūnas Varna patikslino, kad papildomai paraiškos teiktos nebuvo.

Visuomeninės sporto tarybos narys Vilhelminas Janušonis paklausė, ar buvo vyrų rankinio komandos prašymas raštu.

Visuomeninės sporto tarybos pirmininkas Šarūnas Varna patikslino, kad tokio prašymo raštu nebuvo, tik žodinis prašymas susitikus gatvėje.

Visuomeninės sporto tarybos pirmininko pavaduotojas Gediminas Žardeckas priminė, kad 2021 m. spalio 29 d. sprendimu Nr. T1-202 papildomos lėšos yra skirtos profesionaliam sportui ir klausė ar kas gali paaiškinti ar vyrų rankinio komanda ,,Rankininkas“ yra profesionalus klubas.

Visuomeninės sporto tarybos narys Rimantas Savickas paaiškino, kad vyrų rankinio komanda ,,Rankininkas“ nėra profesionalus klubas, nes neturi sudaręs su žaidėjais darbo sutarčių, kuriose būtų numatytas atlyginimas ir žaidėjai nemoka nuo to atlyginimo mokesčių.

Visuomeninės sporto tarybos pirmininkas Šarūnas Varna – tokiu atveju siūlau 100 tūkst. eurų skirti VšĮ ,,SSK“ vyrų krepšinio komandai ,,Pieno žvaigždės“.

Balsuota dėl papildomo finansavimo skyrimo VšĮ ,,SSK“ vyrų krepšinio komandai ,,Pieno Žvaigždės“.

Už – 7 (septyni), (Š. Varna, G. Žardeckas, V. Janušonis, R. Balčiauskienė, V. Ilgutis, A. Kairys, R. Savickas).

Susilaikė – nėra.

Prieš – nėra.

NUSPRĘSTA: Siūlyti Savivaldybės tarybai skirti finansavimą 100 tūkst. eurų VšĮ ,,SSK“ vyrų krepšinio komandai ,,Pieno žvaigždės“.

Posėdžio pirmininkas Šarūnas Varna

Posėdžio sekretorius Rimantas Savickas